wannaphong/clean_thaiwikipedia huggingface dataset:
# สนามบิน (แก้ความกำกวม)
สนามบิน  คือสถานที่ใด ๆ ก็ตามที่มีการปฏิบัติการบิน ในภาษาอังกฤษแบบอังกฤษ ส่วนใหญ่หมายถึงสนามบินขนาดเล็ก (small airport) หรือสนามบิน (airfield)

สนามบิน หรือ สนามบิน อาจหมายถึง:

การบิน

สนามบิน คือสถานที่ซึ่งมีการดำเนินการบินของอากาศยาน ไม่ว่าจะเกี่ยวข้องกับการขนส่งสินค้าทางอากาศ ผู้โดยสาร หรือไม่ก็ตาม และไม่ว่าจะเป็นการใช้งานสาธารณะหรือส่วนตัวก็ตาม สนามบิน
ท่าอากาศยาน คือสนามบินที่ประกอบไปด้วยสิ่งอำนวยความสะดวกด้านการบินบางอย่างที่สนามบินอื่นอาจไม่สามารถทำได้ และมีสถานะครบตามข้อกำหนดของหน่วยงานหรือองค์การการบินที่ได้กำหนดและรับรองไว้

สถานที่
 แขวงสนามบิน แขวงหนึ่งในเขตดอนเมือง กรุงเทพมหานคร
# โยบ 2
โยบ 2  เป็นบทที่ 2 ของหนังสือโยบในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์Holman Illustrated Bible Handbook. Holman Bible Publishers, Nashville, Tennessee. 2012. ไม่ทราบว่าผู้เขียนหนังสือโยบเป็นใคร นักวิชาการส่วนใหญ่เชื่อว่าเขียนขึ้นราวศตวรรษที่ 6 ก่อนคริสกาล บทที่ 2 ของหนังสือโยบเป็นส่วนหนึ่งของบทนำของหนังสือที่ประกอบด้วยโยบ 1:1-2:13

 ต้นฉบับ 
บทนี้เดิมเขียนด้วยภาษาฮีบรู แบ่งออกเป็น 13 วรรค

 พยานต้นฉบับ 
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่  ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 

ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; B; ศตวรรษที่ 4) ฉบับซีนาย (Codex Sinaiticus; S; BHK: S; ศตวรรษที่ 4) และฉบับอะเล็กซานเดรีย (Codex Alexandrinus; A; A; ศตวรรษที่ 5)

 วิเคราะห์ 
ในโครงสร้างของหนังสือ บทที่ 1 และ 2 รวมกลุ่มในฐานะ "บทนำ" โดยมีโครงสร้างดังต่อไปนี้:
โยบเป็นผู้ชอบธรรมอย่างยิ่ง (1:1–5)
ฉากสภาสวรรค์ครั้งแรก (1:6–12)
การทดสอบครั้งแรก- การสูญเสียทรัพย์สินและครอบครัว (1:13–19)
ปฏิกิริยาของโยบต่อการสูญเสียครั้งแรกและและคำตัดสินของผู้เล่าเรื่องt (1:20–22)
ฉากสภาสวรรค์ครั้งแรกที่สอง (2:1–6)
การทดสอบครั้งที่สอง - ฝีร้าย (2:7–10)
การมาช่วยของเหล่าเพื่อน (2:11–13)
ส่วนทั้งหมดนี้นำไปสู่ส่วนถัด ๆ ไปของหนังสือ:
บทสนทนา (บทที่ 3–31)
การตัดสิน (32:1–42:6)
บทส่งท้าย (42:7–17)

บทนำประกอบด้วยฉาก 5 ฉาก เขียนในรูปแบบร้อยแก้ว (1:1–5; 1:6–12; 1:13–22; 2:1–6; 2:7–13 (3:1)) สลับกับระหว่างโลกและฟ้าสวรรค์  ซึ่งเป็นการแนะนำตัวละครหลักและประเด็นทางเทววิทยาที่จะวินิจฉัย

 บทสนทนาที่สอง (2:1–6) 

 ความทุกข์ยากของโยบและการมาถึงของเหล่าผู้ร่วมปรึกษา (2:7–13)
# วัดบ้านธาตุใต้
วัดบ้านธาตุใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านธาตุ อำเภอแก่งคอย จังหวัดสระบุรี

วัดบ้านธาตุใต้ตั้งวัดเมื่อ พ.ศ. 2330 ได้รับพระราชทานวิสุงคามสีมาเมื่อวันที่ 4 มกราคม พ.ศ. 2529

อุโบสถสร้างเมื่อ พ.ศ. 2336 ในสมัยพระบาทสมเด็จพระพุทธยอดฟ้าจุฬาโลกมหาราช และบูรณปฏิสังขรณ์ในปี พ.ศ. 2467 อุโบสถเป็นอาคารทรงโถงก่ออิฐถือปูน มีขนาดกว้าง 8 เมตร ยาว 10 เมตร ด้านหน้าของอุโบสถมีพาไลต่อออกมา ใช้ผนังรับน้ำหนัก หน้าบันด้านหน้าและด้านหลังมีภาพปูนปั้นรูปครุฑพ่าห์รายล้อมด้วยกลุ่มต้นไม้ประดับกระจกสี ภายในอุโบสถประดิษฐาน หลวงพ่อพระขาว เป็นพระพุทธรูปศักดิ์สิทธิ์ ฐานพระอุโบสถเป็นฐานบัวลูกแก้วอกไก่ ผนังสกัดด้านหน้าเจาะเป็นช่องประตู 1 ช่อง ส่วนผนังสกัดด้านข้างเจาะเป็นช่องหน้าต่าง ด้านละ 3 ช่อง ซุ้มประตูหน้าต่างเจาะเข้าไปในผนังเป็นซุ้มโค้งประกอบเสาหลอก 

วัดมี พระธาตุมงคลธรรมเจดีย์ มีพิธีวางศิลาฤกษ์เมื่อวันที่ 7 ธันวาคม พ.ศ. 2562
# ไชยชนก ชิดชอบ
ไชยชนก ชิดชอบ (เกิด 14 กรกฎาคม พ.ศ. 2533)  เป็นนักการเมืองชาวไทย ปัจจุบันดำรงตำแหน่งเลขาธิการพรรคพรรคภูมิใจไทย สมาชิกสภาผู้แทนราษฎรจังหวัดบุรีรัมย์ เขต 2 และอดีตประธานเจ้าหน้าที่บริหารบุรีรัมย์ ยูไนเต็ด อีสปอร์ตบุตรชายของเนวิน ชิดชอบ และกรุณา ชิดชอบ

 ประวัติ 
ไชยชนกเกิดวันที่ 14 กรกฎาคม พ.ศ. 2533 เป็นบุตรชายคนโตของเนวิน ชิดชอบ ประธานสโมสรฟุตบอลบุรีรัมย์ ยูไนเต็ด และ กรุณา ชิดชอบ อดีตนายกองค์การบริหารส่วนจังหวัดบุรีรัมย์ ไชยชนกได้รับการผลักดันให้เดินทางไปศึกษาที่ประเทศอังกฤษ สหราชอาณาจักร ตั้งแต่ปี พ.ศ. 2541 ขณะที่อายุ 8 ปี โดยจบการศึกษาระดับไฮสกูลที่โรงเรียน Millfield Preparatory School จากนั้นเข้าศึกษาต่อในระดับอุดมศึกษา ในสาขาเศรษฐศาสตร์การเงิน ของมหาวิทยาลัยแห่งหนึ่งในกรุงลอนดอน ก่อนเปลี่ยนไปศึกษาต่อในด้านการจัดการการเงินระหว่างประเทศ

ไชยชนกใช้เวลาศึกษาในประเทศอังกฤษเป็นเวลา 17 ปี จนกระทั่งในปี พ.ศ. 2558 ขณะที่ไชยชนกอายุ 25 ปี จึงเดินทางกลับประเทศไทย และสมัครเข้ารับราชการทหารทันที เป็นทหารกองประจำการ สังกัดกองทัพบก ผลัด 1

 การทำงาน 

 กีฬา 
ในด้านกีฬา ไชยชนกมีความสนใจในด้านกีฬา โดยเฉพาะฟุตบอล จึงเข้ามาช่วยบิดาดูแลสโมสรฟุตบอลบุรีรัมย์ ยูไนเต็ด และสนามแข่งรถ ช้าง อินเตอร์เนชั่นแนล เซอร์กิต รวมถึงยังเป็นผู้ก่อตั้งบุรีรัมย์ ยูไนเต็ด อีสปอร์ต และมีส่วนร่วมนำทีมชนะเลิศการแข่งขันอารีนาออฟเวเลอร์ ทั้งโปรลีก 2 สมัย (ฤดูหนาว พ.ศ. 2562 และฤดูร้อน พ.ศ. 2563) และระดับนานาชาติในปี พ.ศ. 2564 โดยไชยชนกมีประวัติการทำงานด้านกีฬา ดังนี้

 16 เมษายน พ.ศ. 2559 - 24 ตุลาคม พ.ศ. 2562 – ผู้จัดการโครงการ บริษัท บุรีรัมย์ยูไนเต็ดอินเตอร์เนชันแนลเซอร์กิต จำกัด
 25 ตุลาคม พ.ศ. 2562 - 30 เมษายน พ.ศ. 2566 – ผู้จัดการงานอีเวนต์ บริษัท บุรีรัมย์ยูไนเต็ดอินเตอร์เนชันแนลเซอร์กิต จำกัด
 30 ตุลาคม พ.ศ. 2560 - 15 สิงหาคม พ.ศ. 2564 – รองผู้อำนวยการสายงานการตลาดและการสื่อสาร บริษัท บุรีรัมย์ ยูไนเต็ด จำกัด
 16 ตุลาคม พ.ศ. 2564 - 30 เมษายน พ.ศ. 2566 – ที่ปรึกษา บริษัท บุรีรัมย์ ยูไนเต็ด จำกัด
 1 มกราคม พ.ศ. 2563 - 30 เมษายน พ.ศ. 2566 – ประธานเจ้าหน้าที่บริหาร บริษัท บุรีรัมย์อีสปอร์ต จำกัด

 การเมือง 
เนวินได้เปิดตัวไชยชนกเป็นว่าที่ผู้สมัครสมาชิกสภาผู้แทนราษฎรจังหวัดบุรีรัมย์ของพรรคภูมิใจไทย ในพิธีทำบุญเปิดอาคารสำนักงานพรรคภูมิใจไทย อำเภอนางรอง จังหวัดบุรีรัมย์ เมื่อวันที่ 26 มิถุนายน พ.ศ. 2565 และต่อมาไชยชนกสมัครเป็นสมาชิกพรรคภูมิใจไทยเมื่อวันที่ 16 ธันวาคม ปีเดียวกัน โดยไชยชนกเป็นผู้สมัครสมาชิกสภาผู้แทนราษฎรจังหวัดบุรีรัมย์รุ่นที่ 3 ของตระกูลชิดชอบ ต่อจากชัย ชิดชอบ ผู้เป็นปู่ และเนวินผู้เป็นบิดา

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ไชยชนกลงสมัครรับเลือกตั้งสมาชิกสภาผู้แทนราษฎรจังหวัดบุรีรัมย์ เขต 2 และได้รับเลือกตั้งเป็นสมัยแรก ต่อมาเมื่อวันที่ 24 มีนาคม พ.ศ. 2567 ที่ประชุมใหญ่สามัญประจำปีของพรรคภูมิใจไทย ได้มีมติเลือกไชยชนกเป็นเลขาธิการพรรคภูมิใจไทย แทนศักดิ์สยาม ชิดชอบ ผู้เป็นอา ที่ลาออกจากตำแหน่ง
# ฐานปฏิบัติการหลัก
ฐานปฏิบัติการหลัก  เป็นคำที่ใช้โดยกองทัพสหรัฐ ซึ่งนิยามว่าเป็น "ฐานทัพที่มีการควบคุมอย่างถาวร มีการป้องกันอย่างดี ใช้เพื่อรองรับกองกำลังที่ประจำการอย่างถาวร และมีการเข้าถึงทางทะเลและ/หรือทางอากาศที่แข็งแกร่ง" คำนี้ใช้เพื่อแยกความแตกต่างระหว่างสถานที่ทางยุทธวิธีที่สำคัญทางยุทธศาสตร์ในต่างประเทศ กับสถานที่ทางยุทธวิธีฉุกเฉินที่มีขนาดเล็กกว่า ปลอดภัยน้อยกว่า หรือมีกำลังประจำการชั่วคราว เช่น ฐานปฏิบัติการหน้า (forward operating base), ฐานปฏิบัติการสำรอง (forward operating site) หรือสถานที่ความมั่นคงความร่วมมือ (cooperative security location) การจำแนกความแตกต่างดังกล่าวเกิดขึ้นเมื่อเดอะเพนตากอนเริ่มจัดการกับภัยคุกคามในภูมิภาคในแอฟริกา เอเชีย และลาตินอเมริกาเป็นหลัก หลังจากการทบทวนสถานะทั่วโลกในปี พ.ศ. 2547

 อดีตฐานปฏิบัติการหลักในอัฟกานิสถาน 
 ท่าอากาศยานนานาชาติกันดาฮาร์, จังหวัดเฮลมานด์
 แคมป์บาสเตียน, จังหวัดเฮลมานด์
 สนามบินบาแกรม, จังหวัดปาร์วาน
 ฐานปฏิบัติการหลักไพรซ์ 
 ฐานปฏิบัติการหลักลาชการ์ กาห์ เคยเป็นที่ตั้งของสำนักงานใหญ่กองพลยานยนต์ที่ 4 ('หนูดำ')
# มนต์รักแม่น้ำมูล
มนต์รักแม่น้ำมูล เป็นภาพยนตร์ไทยแนวมิวสิคัล ดราม่า โรแมนติก ปี 2520 สร้างโดยดวงกมลมหรสพ จากการกำกับของครูพงษ์ศักดิ์ จันทรุกขา ศิลปินแห่งชาติสาขาศิลปะการแสดงผู้ล่วงลับ นำแสดงโดยสมบัติ เมทะนี, นัยนา ชีวานันท์, เนาวรัตน์ ยุกตะนันท์, ปิยะ ตระกูลราษฎร์, วิชชุตา เธียรโสภณ, สุริยา ชินพันธุ์, เศรษฐา ศิระฉายา และเปียทิพย์ คุ้มวงศ์ เข้าฉายครั้งแรกเมื่อวันที่ 12 สิงหาคม พ.ศ. 2520 ที่โรงภาพยนตร์เพชรรามามนต์รักแม่น้ำมูลมนต์รักแม่น้ำมูล (2520) ซึ่งภาพยนตร์เรื่องนี้นับเป็นภาพยนตร์เรื่องแรกของปิยะ ตระกูลราษฎร์ ในฐานะนักแสดงนำอย่างเต็มตัว หลังจากเป็นนักแสดงตัวประกอบในภาพยนตร์หลายเรื่อง ก่อนจะมามีชื่อเสียงในภาพยนตร์เรื่องถัดมาคือเรื่องครูบ้านนอก ในปีถัดมา จากผลงานการกำกับของสุรสีห์ ผาธรรม ผู้ช่วยผู้กำกับภาพยนตร์เรื่องมนต์รักแม่น้ำมูล

ต่อมาในปี 2545 ได้มีการนำภาพยนตร์เรื่องนี้กลับมาสร้างใหม่ในรูปแบบละครโทรทัศน์ออกอากาศทางช่อง 5 นำแสดงโดยอำพล ลำพูน, คทรีน่า กลอส, ทศพล หิมพานต์, จารุณี สุขสวัสดิ์ และรุ่งเรือง อนันตยะมนต์รักแม่น้ำมูล (2545) ซึ่งมนต์รักแม่น้ำมูลในเวอร์ชั่นนี้ได้มีการปรับเปลี่ยนเนื้อหาจากเวอร์ชั่นต้นฉบับ พร้อมกับปรับบทให้ ครูพิณ เป็นพระเอกแทน ครูตะวัน และเดือน ให้เป็นนางเอกแทน สายไหม

จากนั้นในปี 2554 ได้มีการนำมนต์รักแม่น้ำมูลกลับมาสร้างใหม่ในรูปแบบละครโทรทัศน์อีกครั้งออกอากาศทางช่อง 7 ผลิตโดยคำพอดี จากการกำกับของ ธง ธงชัย ประสงค์สันติ นำแสดงโดย ศุกลวัฒน์ คณารศ, วรัทยา นิลคูหา, ศรัณย์ ศิริลักษณ์, ธันวา สุริยจักร, พิมพ์ชนก ลือวิเศษไพบูลย์ และปริศนา วงศ์ศิริ ออกอากาศทุกวันจันทร์และอังคาร เวลา 20.25–22.25 น. ระหว่างวันที่ 12 เมษายน ถึง 31 พฤษภาคม 2554 มีจำนวนทั้งสิ้น 15 ตอนมนต์รักแม่น้ำมูล (2554) นอกจากนี้ในมนต์รักแม่น้ำมูลเวอร์ชั่นนี้ยังได้นำ ปิยะ ตระกูลราษฎร์ ผู้รับบท ครูพิณ ในเวอร์ชั่นภาพยนตร์มาร่วมแสดง

 นักแสดง 
 ตัวละคร  ภาพยนตร์ปี 2520  ละครโทรทัศน์ปี 2545  ละครโทรทัศน์ปี 2554พิณปิยะ ตระกูลราษฎร์อำพล ลำพูนศุกลวัฒน์ คณารศสุดเขตเศรษฐา ศิระฉายาสันติสุข พรหมศิริศรัณย์ ศิริลักษณ์เดือนเนาวรัตน์ ยุกตะนันท์คทรีน่า กลอสวรัทยา นิลคูหาตะวันสมบัติ เมทะนีทศพล หิมพานต์ปริญญ์ วิกรานต์สายไหมนัยนา ชีวานันท์มัณฑนา หิมะทองคำแคนสุริยา ชินพันธุ์รุ่งเรือง อนันตยะธันวา สุริยจักรคำหล้าวิชชุตา เธียรโสภณจินตหรา สุขพัฒน์พิมพ์ชนก ลือวิเศษไพบูลย์แม่ครูคำแปงเปียทิพย์ คุ้มวงศ์จารุณี สุขสวัสดิ์ปริศนา วงศ์ศิริ
# โรงแรมเมอเวนพิค บีดีเอ็มเอส เวลเนส รีสอร์ท กรุงเทพ
โรงแรมเมอเวนพิค บีดีเอ็มเอส เวลเนส รีสอร์ท กรุงเทพ  เป็นโรงแรมที่ตั้งอยู่บนถนนวิทยุ เขตปทุมวัน กรุงเทพมหานคร มีห้องพักจำนวน 293 ห้อง โรงแรมยังมีคลินิกสุขภาพด้วย

ประวัติ
พื้นที่ดั้งเดิมของโรงแรมนี้เป็นของนายเลิศ หรือต่อมาคือ พระยาภักดีนรเศรษฐ (เลิศ เศรษฐบุตร) นายเลิศเป็นเจ้าของที่ดินมากมายในพระนคร เขาตัดสินใจขยายพื้นที่ออกไป ด้วยการซื้อที่ดินแถวสุขุมวิทในสมัยต้นรัชกาลที่ 6 ซึ่งสมัยนั้นเป็นทุ่งนาที่เรียกว่า ทุ่งบางกะปิ มีราคาตารางวาละ 8 สตางค์ โดยได้ตั้งใจพัฒนาพื้นที่ประมาณ 60 ไร่ แถวเพลินจิตเป็นบ้านพักตากอากาศ มีการสร้างเรือนสักหลังใหญ่ใน พ.ศ. 2458 รวมถึงขุดคลองสมคิดหน้าบ้านเชื่อมต่อกับคลองแสนแสบ และจ้างสถาปนิกชาวอิตาลีออกแบบสวนหย่อม นายเลิศยังเปิดให้คนทั่วไปเข้าชมในวันอาทิตย์ และให้ลูกเสือเข้ามาพักแรม คนทั่วไปเรียกว่า ปาร์คนายเลิศ ส่วนเรือนไม้สัก เรียกว่า บ้านปาร์ค

ต่อมาเลอศักดิ์ สมบัติศิริ ซึ่งเป็นบุตรสาวของนายเลิศ ได้กันพื้นที่ราว 15 ไร่ จากพื้นที่ทั้งหมด 33 ไร่ ที่เดิมเคยเป็นบ้านที่พักอาศัยส่วนตัวของตระกูล เพื่อมาสร้างโรงแรมจำนวน 338 ห้อง เปิดให้บริการมาตั้งแต่ พ.ศ. 2526 บริหารโดยกลุ่มฮิลตัน โดยใช้ชื่อว่า โรงแรมฮิลตัน อินเตอร์เนชั่นแนล บางกอก ณ ปาร์คนายเลิศ ต่อมามีการปรับโฉมและและได้บริษัทแรฟเฟิลส์ อินเตอร์เนชั่นแนล เข้ามาบริหาร ภายใต้ชื่อ โรงแรมปาร์ค นายเลิศ กรุงเทพ แรฟเฟิลส์ อินเตอร์เนชั่นแนล และ โรงแรมสวิสโฮเต็ล ปาร์ค นายเลิศ ตามลำดับ

เดวิด คาร์ราดีน เสียชีวิตภายในห้องพักของโรงแรมแห่งนี้ เมื่อวันที่ 4 มิถุนายน พ.ศ. 2552

บริษัท กรุงเทพดุสิตเวชการ จำกัด (มหาชน) (BDMS) ซื้อที่ดินโครงการปาร์คนายเลิศและที่ดินรวม 15 ไร่ผ่านตลาดหลักทรัพย์เมื่อวันที่ 28 กันยายน พ.ศ. 2559 มูลค่ารวม 10,800 ล้านบาท ประกอบด้วย อาคารโรงแรมสวิสโฮเต็ล ปาร์ค นายเลิศ อาคาร Promenade และสิ่งปลูกสร้างอื่น ๆ รวม 15 ไร่ ต่อมา พ.ศ. 2562 กรุงเทพดุสิตเวชการได้ร่วมมือกับเครือเมอเวนพิคซึ่งเป็นเครือโรงแรมสัญชาติสวิส โดยใช้ชื่อว่า "โรงแรมเมอเวนพิค บีดีเอ็มเอส เวลเนส รีสอร์ท กรุงเทพ"
# หอสมุดไกเซิล
หอสมุดไกเซิล  เป็นอาคารหอสมุดหลักของมหาวิทยาลัยแคลิฟอร์เนีย แซนดีเอโก ตั้งชื่อให้เกียรติแด่เอาเดรย์และเทอโอดอร์ ซ็อยส์ ไกเซิล นักประพันธ์หนังสือเด็กชื่อดังที่เป็นที่รู้จักในนาม ดร.ซูส (Dr. Seuss) สถาปัตยกรรมที่โดดเด่นของอาคารซึ่งมีการบรรยายไว้ว่าเป็น "การอนุกรมร่วมกันของสถาปัตยกรรมบรูทัลลิสต์ และ ฟูชูริสต์" ทำให้อาคารนี้เป็นหนึ่งในอาคารที่เป็นที่จดจำมากที่สุดของวิทยาเขตแซนดีเอโก รวมถึงถูกนำมาใช้เป็นตราของวิทยาเขตนี้

หอสมุดนี้เป็นผลงานออกแบบโดยวิลเลียม พาไรรา และเปิดให้บริการในปี 1970 ในชื่อหอสมุดกลาง (Central Library) ต่อมามีการปรับปรุงสภาพใหญ่ในปี 1993 และเปลี่ยนชื่อเป็นหอสมุดมหาวิทยาลัย (University Library) ต่อมาในปี 1995 จึงเปลี่ยนชื่อเป็นหอสมุดไกเซิล ในวิทยาเขตแซนดีเอโกยังมีหอสมุดอีกแห่วคือหอสมุดแซลลี ที วอง แอฟเวอรี (Sally T. WongAvery Library) และหอสมุดนอกวิทยาเขตของมหาวิทยาลัย ได้แก่ หอจดหมายเหตุและส่วนต่อขยายหอสมุดสคริปส์ (Scripps Archives and Library Annex), ส่วนต่อขยายโกดังถนนเทรด (Trade Street Storage Annex) และ ศูนย์บริการหอสมุดยูซีเซาเทิร์นรีเจียนัล (UC Southern Regional Library Facility)
 
หอสมุดไกเซิลตั้งอยู่ที่ใจกลางของวิทยาเขตแซนดีเอโก ภายในเก็บรักษาวัตถุมากกว่า 7 ล้านชิ้นเพื่อการใช้งานทางการศึกษาและค้นคว้า ภายในหอสมุดยังประกอบด้วยหอจดหมายเหตุและของสะสมพิเศษแมนเดวิลล์ ซึ่งเก็ยรักษาของสะสม ดร.ซูส (Dr. Seuss Collection) ซึ่งมีทั้งภาพเขียน ภาพร่าง ฉบับตรวจทาน สมุดจด ร่างหนังสือต้นฉบับ และวัตถุอื่นที่เกี่ยวกับ ดร.ซูส จำนวนกว่า 8,500 ชิ้น ซึ่งมีอายุตั้งแต่ปี 1919 ในสมัยที่ไกเซิลยังเป็นนักเรียนมัธยม ไปจนถึงเขาเสียชีวิตในปี 1991 หัวหน้าระบบบริหารจัดการหอสมุดมีตำแหน่งเป็นบรรณารักษ์มหาวิทยาลัย เอาเดรย์ ไกเซิล (Audrey Geisel University Librarian) คนปัจจุบันคือ เอริก ที มิทเชล (Erik T. Mitchell)
# กรุงเทพฯ เมืองแฟชั่น
กรุงเทพฯ เมืองแฟชั่น  เป็นโครงการภายใต้กระทรวงอุตสาหกรรม โครงการมีมูลค่าประมาณ 1.8 พันล้านบาท มีวัตถุประสงค์เพื่อพัฒนากรุงเทพมหานครให้เป็นศูนย์กลางแฟชั่นในระดับภูมิภาค และต่อยอดสู่การเป็นผู้นำแฟชั่นระดับโลกในระดับเดียวกับนิวยอร์ก ปารีส และมิลาน โครงการนี้ริเริ่มในสมัยรัฐบาลทักษิณ ชินวัตร ในปี พ.ศ. 2546

โครงการดังกล่าวมีงานเปิดตัวเมื่อวันที่ 12 กุมภาพันธ์ พ.ศ. 2547 ณ อาคารราชนาวิกสภา และอีกสามวันต่อมาได้จัดขบวนพาเหรดในชื่อ "Bangkok Fashion City Extravaganza" โดยมีทักษิณเป็นประธานในพิธีเปิด มีนางแบบและนายแบบร่วมงานประมาณ 800 คน ทั้งนี้ ขบวนเริ่มตั้งแต่แยกปทุมวัน ผ่านย่านสยาม, แยกราชประสงค์ ไปตามถนนสุขุมวิท และสิ้นสุดที่เอ็มโพเรียม

โครงการนี้มีการจัดต่อเนื่องอีกเป็นเวลา 3 ปี ก่อนสิ้นสุดลงในปี พ.ศ. 2549
# พรรคก้าวใหม่ (พ.ศ. 2563)
พรรคก้าวใหม่ เป็นพรรคการเมืองของไทยในอดีตที่จดทะเบียนเป็นลำดับที่ 3/2563 เมื่อวันที่ 14 เมษายน พ.ศ. 2563 มีวรนารถ ดวงอุดม เป็นหัวหน้าพรรค และสกัณห์ อายุรพงค์ และเป็นเลขาธิการพรรค

ต่อมาในวันที่ 20 พฤษภาคม 2563  ซึ่งทางพรรคได้ทราบการลาออกในวันเดียวกัน ทำให้เหลือคณะกรรมการบริหารพรรคทั้งสิ้น 6 คน

พรรคก้าวใหม่สิ้นสภาพความเป็นพรรคการเมืองเมื่อวันที่ 19 พฤษภาคม 2565 เนื่องจากทางพรรคก้าวใหม่ไม่สามารถดำเนินการตามมาตรา 33 วรรคหนึ่ง (2) แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ได้ประกาศ กกต. 'พรรคก้าวใหม่' สิ้นสภาพความเป็นพรรคการเมือง! ก่อนที่ชื่อก้าวใหม่จะเป็นที่พูดถึงว่าเป็นชื่อพรรคสำรองของพรรคก้าวไกล ในกรณีที่พรรคก้าวไกลถูกยุบพรรคสัญญาณชัดยุบก้าวไกล! 'ธนาธร' บอก สส.เตรียมย้ายรังไป 'พรรคก้าวใหม่'
# แทรชแพนิก
แทรชแพนิก  เป็นวิดีโอเกมปริศนาสำหรับเพลย์สเตชัน 3 ที่พัฒนาโดยเจแปนสตูดิโอของโซนี่ อินเตอร์แอ็กทีฟ เอนเตอร์เทนเมนต์ และกำกับโดยทาโร มัตสึดะ เกมนี้เผยแพร่ในประเทศญี่ปุ่นเมื่อวันที่ 19 มีนาคม ค.ศ. 2009 ผ่านบริการดาวน์โหลดเพลย์สเตชันเน็ตเวิร์ก และได้รับการเปลี่ยบเทียบกับเตตริสของอีเอบนเพลย์สเตชัน 3 และปูโยปูโยเตตริส เกมที่สืบทอดโดยตรงในด้านวิธีเล่น แม้ว่าเป้าหมายของเกมนี้คืออัดขยะให้แน่น ไม่ใช่ลบแถวบล็อกออก
# รางวัลสมาคมผู้กำกับภาพยนตร์ไทย ครั้งที่ 12
รางวัลสมาคมผู้กำกับภาพยนตร์ไทย ครั้งที่ 12  เป็นการประกาศผลรางวัลทางภาพยนตร์โดยสมาคมผู้กำกับภาพยนตร์ไทย ภายใต้แนวคิด Freedom of Speech พิธีมอบรางวัลจะมอบให้แก่บุคคลที่มีผลงานในปี 2565 งานถูกจัดขึ้นในวันที่ 4 เมษายน 2566

ร่างทรง เป็นภาพยนตร์ที่คว้ารางวัลมากที่สุดในงานถึง 7 จากทั้งหมด 12 สาขา ได้แก่ ภาพยนตร์ยอดเยี่ยม, ผู้กำกับภาพยนตร์ยอดเยี่ยม, นักแสดงนำหญิงยอดเยี่ยม, นักแสดงสมทบชายยอดเยี่ยม, นักแสดงสมทบหญิงยอดเยี่ยม, ทีมนักแสดงยอดเยี่ยม และดนตรีประกอบยอดเยี่ยมเปิดผลรางวัลสมาคมผกก.ฯ ครั้งที่ 12 ‘ร่างทรง’ คว้าภาพยนตร์ยอดเยี่ยม

 ผู้ชนะ 
 รางวัล  ผู้ได้รับรางวัลรางวัลเชิดชูเกียรติผู้กำกับผู้มีคุณูปการต่อวงการภาพยนตร์ไทยหม่อมเจ้าชาตรีเฉลิม ยุคล

 ลำดับที่ รางวัล  ชนะเลิศ  รองชนะเลิศ1ภาพยนตร์ยอดเยี่ยมร่างทรงเอหิปัสสิโก2ผู้กำกับภาพยนตร์ยอดเยี่ยมบรรจง ปิสัญธนะกูล (ร่างทรง)ณฐพล บุญประกอบ (เอหิปัสสิโก)3บทภาพยนตร์ยอดเยี่ยมวันสุดท้าย..ก่อนบายเธอร่างทรง4นักแสดงนำชายยอดเยี่ยมณัฐรัตน์ นพรัตยาภรณ์ (วันสุดท้าย..ก่อนบายเธอ)อิชณน์กร พึ่งเกียรติรัศมี  (4 KINGS อาชีวะ ยุค 90)5นักแสดงนำหญิงยอดเยี่ยมนริลญา กุลมงคลเพชร (ร่างทรง)วิโอเลต วอเทียร์  (วันสุดท้าย..ก่อนบายเธอ)6นักแสดงสมทบชายยอดเยี่ยมยะสะกะ ไชยสร (ร่างทรง)ภูมิภัทร ถาวรศิริ (อาชญาเกม)7นักแสดงสมทบหญิงยอดเยี่ยมสวนีย์ อุทุมมา (ร่างทรง)สุกัญญา มิเกล  (4 KINGS อาชีวะ ยุค 90)
# สโมสรฟุตบอลโรงสีแม่ใจธนะโชติวัฒน์ ในฤดูกาล 2565
ฤดูกาล 2565 เป็นฤดูกาลแรกของ สโมสรฟุตบอลโรงสีแม่ใจธนะโชติวัฒน์ ในการแข่งขันฟุตบอลที่จัดขึ้นโดยสมาคมฟุตบอลแห่งประเทศไทย โดยสโมสรเริ่มต้นสมัครเข้าแข่งขันในไทยแลนด์ อเมเจอร์ลีก ฤดูกาล 2565 – โซนภาคเหนือ ซึ่งเป็นการแข่งขันในระดับสมัครเล่น และได้ นิรุณตร์ อัศวภักดี ผู้ฝึกสอนฟุตบอลของโรงเรียนแม่ใจวิทยาคมชุดแชมป์ฟุตบอลกรมพละศึกษา รุ่นอายุไม่เกิน 16 ปี มาเป็นผู้เล่นและฝึกสอน นอกจากนี้ยังได้ การันต์ จันทร์เนตร ผู้ช่วยผู้ฝึกสอนของทีมฟุตบอลโรงเรียนแม่ใจวิทยาคม มาเป็นผู้เล่นในตำแหน่งกองหลัง

ในฤดูกาลแรกที่ส่งทีมเข้าแข่งขันสโมสรสามารถเข้าถึงรอบชิงแชมป์โซนภาคเหนือ ไปพบกับสโมสรฟุตบอลกงไกรลาศ ยูไนเต็ด ก่อนจะแพ้การดวลจุดโทษไปในนัดชิงชนะเลิศ ที่สนามพิจิตร สเตเดียม อย่างไรก็ตามการได้ตำแหน่งรองแชมป์โซนภาคเหนือ ทำให้สโมสรได้เลื่อนชั้นขึ้นไปแข่งขันในระดับไทยลีก 3 ซึ่งเป็นลีกอาชีพในฤดูกาล 2565–66ก่อนฟาดแชมป์! เปิดเส้นทาง ชะโดพิฆาต แชมป์TA โซนเหนือ

ผู้เล่นฤดูกาล 2565
 รายละเอียดผู้เล่น ฤดูกาล 2565

ข้อมูล ณ วันที่ 4 มิถุนายน 2565
สถิติการลงสนามและการยิงประตูรวมการแข่งขันทุกรายการ

 หมายเลข ชื่อ สัญชาติ ตำแหน่ง วันเกิด ย้ายมาจาก ตั้งแต่ ลงสนาม ประตู ผู้รักษาประตู1ธวัชชัย ใจกว้างGKเมษายน 2565 0018จิตรินทร์ หลวงใจGKเมษายน 2565 6025ธนกฤต โยธาGKเมษายน 2565 00 กองหลัง2ณัฐวุฒิ มะลิลาDFเมษายน 2565 506ธนกร ทองทาDFเมษายน 2565 107ภาสกร หมั่นค้าDFเมษายน 2565 3016การันต์ จันทร์เนตรDFเมษายน 2565 6024อดิศักดิ์ จิตตาวงศ์DFเมษายน 2565 6027ฉัตรชัย มงคลDFเมษายน 2565 2055เฮนรี่ เจียเฟย เตียวDFเมษายน 2565 0094ดุรงค์กร ทิพวรรณDFเมษายน 2565 50 กองกลาง5ธนวัฒน์ แจ่มใสMFเมษายน 2565 208วทัญญู จอมภาMFเมษายน 2565 3019จิรายุ วุฒิสันต์MFเมษายน 2565 5021ทิวานนท์ โสภาจันทร์MFเมษายน 2565 3032รัชชานนท์ กันทะเสนMFเมษายน 2565 6135นิรุณตร์ อัศวภักดีMFเมษายน 2565 0036ธนา ปัญญาวงศ์MFเมษายน 2565 2038สุจินดา สิงหราชMFเมษายน 2565 5139ปิยะพัฒน์ จิตรหลังMFเมษายน 2565 0071ณัฐพงศ์ บุญปั๋นMFเมษายน 2565 6199นิธิกร ธนินโชติรัตน์MFเมษายน 2565 20 กองหน้า9นพปฎล นาดีFWเมษายน 2565 5110อดุลย์ นามวงค์FWลำพูน วอริเออร์เมษายน 2565 6513กฤษฎา อุ่นอินตา (กัปตันทีม)FWเมษายน 2565 6223ยศพัทธ์ เมืองสุวรรณFWเมษายน 2565 0066ยศพนธ์ เมืองสุวรรณFWเมษายน 2565 5277ชีวิน แก้วปิกFWเมษายน 2565 50

การแข่งขันในฤดูกาล
 ไทยแลนด์ อเมเจอร์ลีก โซนภาคเหนือ ตอนบน รอบมินิลีก 

 ตารางคะแนน รอบมินิลีก กลุ่มดี

 ผลการแข่งขัน 

 ไทยแลนด์ อเมเจอร์ลีก โซนภาคเหนือ ตอนบน รอบแพ้คัดออก 
ผลการแข่งขัน

 ไทยแลนด์ อเมเจอร์ลีก โซนภาคเหนือ ตอนบน รอบชิงชนะเลิศ 
 ผลการแข่งขัน 

 ไทยแลนด์ อเมเจอร์ลีก รอบชิงชนะเลิศภาคเหนือ 
 ผลการแข่งขัน 

สถิติการลงสนามและการทำประตูของผู้เล่น ในฤดูกาล 2565

|-
! colspan=12 style="background:#0000FF; color:#FFFFFF; text-align:center"| ผู้รักษาประตู

|-

|-

|-
! colspan=12 style="background:#0000FF; color:#FFFFFF; text-align:center"| กองหลัง

|-

|-

|-

|-

|-

|-

|-

|-
! colspan=12 style="background:#0000FF; color:#FFFFFF; text-align:center"| กองกลาง
|-

|-

|-

|-

|-

|-

|-

|-

|-

|-

|-
! colspan=12 style="background:#0000FF; color:#FFFFFF; text-align:center"| กองหน้า
|-

|-

|-

|-

|-

|-
# ฌ็อง-ลุก เมล็องชง
ฌ็อง-ลุก เมล็องชง  มีชื่อเดิมว่า ฌ็อง-ลุก อ็องตวน ปีแยร์ เมล็องชง (เกิดวันที่ 19 สิงหาคม ค.ศ. 1951 ที่เมืองแทนเจียร์ ประเทศโมร็อกโก) เป็นครู นักวารสารศาสตร์ และนักการเมืองชาวฝรั่งเศส

เมล็องชงเป็นสมาชิกพรรคองค์การคอมมิวนิสต์สากลระหว่าง ค.ศ. 1972–1976 เคยเป็นหัวหน้าของพรรคด้วย จนกระทั่ง ค.ศ. 1976 เขาก็ได้เข้าร่วมกับพรรคสังคมนิยม จากนั้นใน ค.ศ. 1986 เขาได้รับเลือกตั้งเป็นสมาชิกวุฒิสภาฝรั่งเศสของจังหวัดเอซอนซึ่งเป็นสมาชิกที่อายุน้อยที่สุดในขณะนั้น

หลังจากปฎิเสธตำแหน่งเลขาธิการรัฐด้านเคหะใน ค.ศ. 1997 เมล็องชงได้รับตำแหน่งผู้แทนรัฐมนตรีว่าการกระทรวงศึกษาธิการด้านอาชีวศึกษาในรัฐบาลลียอแนล ฌ็อสแป็ง ใน ค.ศ. 2000

หลังจากลียอแนล ฌ็อสแป็ง พ่ายแพ้การเลือกตั้งประธานาธิบดีฝรั่งเศส ค.ศ. 2002 โดยที่ฌัก ชีรัก และฌ็อง-มารี เลอ แปน ได้ผ่านเข้าไปสู่รอบที่ 2 ของการเลือกตั้ง เมล็องชงได้กลับไปเป็นสมาชิกวุฒิสภาของจังหวัดเอซอนอีกครั้ง โดยได้รับเลือกตั้งใน ค.ศ. 2004

กระทั่ง ค.ศ. 2008 เมล็องชงได้แยกตัวกับพรรคสังคมนิยมและเป็นหนึ่งในผู้ก่อตั้งพรรคซ้ายในปีต่อมา แล้วได้รับตำแหน่งเป็นประธานสำนักงานพรรคและประธานร่วมของพรรค จากนั้นใน ค.ศ. 2009 เขาลงสมัครรับเลือกตั้งเป็นสมาชิกรัฐสภายุโรป

ใน ค.ศ. 2012 เมล็องชงได้ลงสมัครชิงตำแหน่งประธานาธิบดีในการเลือกตั้งของปีนั้น โดยได้รับคะแนนเสียงเป็นอันดับที่ 4 จึงไม่ได้รับเลือกตั้ง จากนั้นเขาลงสมัครสมาชิกสมัชชาแห่งชาติของจังหวัดปาดกาแล เขตที่ 11 แต่ไม่ได้รับเลือกตั้งเนื่องจากได้รับคะแนนเสียงเป็นอันดับที่ 3 

เมล็องชงลงสมัครชิงตำแหน่งประธานาธิบดีเป็นครั้งที่ 2 ในการเลือกตั้งของ ค.ศ. 2017 ด้วยพรรคลาฟร็องแซ็งซูมีซ แต่ไม่ได้รับเลือกตั้งเนื่องจากได้รับคะแนนเสียงเป็นอันดับที่ 4 อีกครั้ง แต่ก็มากกว่าในการเลือกตั้งครั้งที่แล้ว โดยได้รับ 19.5% จากนั้นในการเลือกตั้งสมาชิกสมัชชาแห่งชาติของปีเดียวกัน เขาลงสมัครในจังหวัดบุช-ดูว์-โรน เขตที่ 4 ปรากฏว่าได้รับเลือกตั้ง จากนั้นได้รับการแต่งตั้งให้เป็นประธานกลุ่มของพรรคลาฟร็องแซ็งซูมีซ

ใน ค.ศ. 2022 ในการเลือกตั้งประธานาธิบดีของปีเดียวกัน เมล็องชงได้ลงสมัครเป็นครั้งที่ 3 แต่ไม่ได้รับเลือกตั้งเนื่องจากได้รับคะแนนเสียงเป็นอันดับที่ 2
# แม่พระบรรทม
การบรรทมของพระมารดาพระเจ้า  หรือ แม่พระบรรทม เป็นการสมโภชใหญ่ (Great Feast) ในคริสตจักรอีสเทิร์นออร์ทอดอกซ์, โอเรียนทัลออร์ทอดอกซ์ และ คาทอลิกตะวันออก (ยกเว้นจารีตซีเรียตะวันออก) โดยเป็นการเฉลิมฉลองการ "บรรทมหลับ" (สิ้นพระชนม์) ของแม่พระมารี เทโอโทโกส ("พระมารดาพระเจ้า") และการรับพระนางเข้าสู่สวรรค์ โดยมีฉลองในวันที่ 15 สิงหาคม (28 สิงหาคมตามระบบ N.S. ในปฏิทินยูเลีย) ในชื่อ การฉลองพระบรรทม (Feast of the Dormition) ของพระมารดาพระเจ้า ในคริสต์จักรอัครทูตอาร์มีเนียไม่ได้เจาะจงวันที่ฉลองพระบรรทม แต่ใช้วันอาทิตย์ที่ใกล้วันที่ 15 สิงหาคมที่สุดแทน ในคริสต์จักรตะวันตกมีการฉลองเดียวกันในชื่อการรับแม่พระเข้าสู่สวรรค์ ยกเว้นแต่คริสต์จักรพระราชาคณะสก็อต ซึ่งมีธรรมเนียมในการฉลอง การบรรทมของพระนางพรหมจารีมารีผู้ทรงได้รับพระพร (Falling Asleep of the Blessed Virgin Mary) ในวันที่ 15 สิงหาตม

ในพระคัมภีร์ภาคพันธสัญญาใหม่ไม่มีการบันทึกการสิ้นพระชนม์หรือการบรรทมของแม่พระมารี นักประพันธ์จากศตวรรษที่ 7-8 ฮิปโปลีตุสแห่งธีบิส บันทึกไว้ในบันทึกลำดับเหตุการณ์ของภาคพันธสัญญาใหม่ที่ยังหลงเหลือบางส่วนว่าแม่พระทรงมีพระชนม์ชีพต่อ 11 ปีภายหลังพระเยซูสิ้นพระชนม์เมื่อ ค.ศ. 41.

การเลือกใช้คำว่า dormition (บรรทม, หลับใหล) สะท้อนถึงความเชื่อว่าแม่พระมารีสิ้นพระชนม์โดยไม่ทรมาน ในสถานะของความสงบทางจิตวิญญาณ ระบบความเชื่อนี้ไม่ได้มีที่มาจากพระคัมภีร์ แต่ได้รับการยืนยันตามธรรมเนียมเคารพของออร์ทอดอกซ์ เอกสารอาพอคราฟาบางฉบับมีการเขียนยืนยันความเชื่อนี้ กระนั้นทั้งคริสต์จักรออร์ทอดอกซ์และอื่น ๆ ไม่มีการยึดถือตามเอกสารนี้ในทางจิตวิญญาณ to แนวคิดของการบรรทมในคติออร์ทอดอกซ์นั้นเหมือนกันกับคำสอนในโรมันคาทอลิก และแนวคิดการบรรทมนี้ยังแพร่หลายในคริสต์จักรตะวันตกเรื่อยมาถึงยุคกลาง ที่ซึ่งความเชื่อการยกแม่พระขึ้นสู่สวรรค์ซึ่งคล้ายกันกับคติการบรรทม เริ่มเข้ามาได้รับความนิยมแทนที่ พระสันตปาปาปีอุสที่สิบสองประกาศให้การยกแม่พระขึ้นสู่สวรรค์เป็นด็อกมาของคริสต์จักรคาทอลิกในปี 1950

รายการอ้างอิง
# ภาษาตัวซู่
ตัวซู่ (ชื่อเรียกในภาษาตนเอง: Chirkova, Katia. 2015. A Phonological Sketch of Duoxu.) เป็นภาษาเชียงที่ใกล้สูญในประเทศจีนที่มีความเกี่ยวเนื่องกับทั้งกลุ่มภาษาโลโลและภาษาตันกุต ภาษาในเซี่ยตะวันตก Yu (2012) จัดให้ภาษานี้เป็นภาษาเอ่อร์ซูที่อยู่ในสาขาเชียง โดย "แทบไม่เหลือผู้พูดภาษาตัวซู่" หรือ "เกือบ" ไม่มีผู้พูดภาษาเอ่อร์ซูเหลืออีกYu (2012:1–2)

ชาวตัวซู่ประมาณ 2,000 คนอาศัยอยู่ในเทศมณฑลเหมี่ยนหนิงและหมู่บานโดยรอบ เช่นเดียวกันกับในเขตเมืองส่วนนอก 6 แห่งในเทศมณฑลนั้น ได้แก่ โฮ่วชาน (后山), ฟู่ซิง (复兴), ฮุ่ยอาน (惠安), ฮาฮา (哈哈), หลินหลี่ (林里) และเมืองชาปา (沙坝镇)Chirkova, Katia. 2014. The Duoxu Language and the Ersu-Lizu-Duoxu relationship. Linguistics of the Tibeto-Burman Area (37).  Chirkova (2014) รายงานว่ามีผ้พูดภาษานี้มากกว่า 9 คน ทั้งหมดอยู่ในช่วงอายุ 70 ถึง 80 ปี